FUDOSI

FUDOSI eller FUDOESI (fransk: Fédération Universelle des Ordres et Sociétés Initiatiques, latin: Federatio Universalis Dirigens Ordines Societatesque Initiationis) var en føderasjon av femten autonome initiatoriske ordener, bl.a. martinistordener,  rosenkorsordener og frimurerordener. FUDOSI ble etablert i Brussel, Belgia, den 14. august 1934, og ble oppløst den 14. august 1951.

 Formål 
Formålet med føderasjonen ble definert som «å beskytte de hellige liturgier, ritualer og lærdommer hos de tradisjonelle initiatoriske ordener mot å bli annekterte og profaniserte av lysskye organisasjoner»FUDOSI journal, november 1946

Et annet sted heter det: «Enkelte personer ... har undret seg over hvorfor det var nødvendig å samles i en universell føderasjon av initiatoriske ordener og selskaper, som innenfor deres egne arbeidsområder nyter den absolutte og fulle frihet og totale autonomi og uavhengighet. ... Vi må erkjenne og beklage, at der eksisterer mange falske profeter og en rekke såkalte innviede som, av egoistiske og tyranniske hensikter om makt, utnytter innvielsen som et påskudd for å oppnå tillit hos, og å utnytte, godtroende og ærlige personer. Det var på høy tid å advare almenheten mot disse falske ledere og mot de usunne doktriner som de underviser i overfor godtroende sjeler. ... Det var nødvendig å ... unngå enhver forveksling mellom de regulære og autentiske ordener, og de falske organisasjoner som er skadelige eller som gir en undervisning som ikke har noe å gjøre med den universelle tradisjon og esoterismen.»The F.U.D.O.S.I., San Jose, AMORC, 1946

 Deltagende ordener 
Det går ikke frem av disse formuleringene hvilke organisasjoner det dreier seg om. Det som er sikkert, er at et lignende initiativ – en føderasjon av 11 esoteriske ordener, ble opprettet i Paris i februar 1939 under navnet FUDOFSI. FUDOFSI bestod av organisasjoner og enkeltpersoner som var svært fiendtlig innstilte overfor FUDOSI. Blant initiativtagerne bak FUDOFSI var Reuben Swinburne Clymer, som brukte store deler av sitt liv på å angripe Harvey Spencer Lewis, grunnleggeren av Rosenkorsordenen A.M.O.R.C.

Videre er det verd å merke seg at Ordo Templi Orientis ikke deltok i dannelsen av FUDOSI.

 Norge 
To av disse ordenene eksisterer i dag med avdelinger i Norge: Rosenkorsordenen A.M.O.R.C som er åpen og markedsfører sin virksomhet, og Den Pythagoreiske Orden (også kjent under andre navn, bl.a. O.H.T.M., kalt Collegium Philosophorum i Norge) som er lukket og arbeider tradisjonelt esoterisk.

 Konventet i 1934 
FUDOSI's første konvent fant sted fra den 8. til den 16. august 1934, der følgende ordener deltok:

 #  Orden  Imperator / Stormester  1  Ordre de La Rose+Croix Universelle  Sar Hieronymus 2  Ordre de la Rose+Croix Universitaire  Sar Hieronymus, Sar Elgim 3  Ordre Kabbalistique de la Rose+Croix  Sar Yesir 1 4  Confrerie des Freres Illumines de la Rose+Croix  Sar Amertis, Sar Alkmaion, Francois Jollivet-Castelot 5  Rosenkorsordenen A.M.O.R.C., USA  Sar Alden, Sar Emmanuel, Sar Iohannes 6  Militia Crucifera Evangelica  Sar Alden 7  Ordre Ancien et Mystique de la Rose+Croix(autonom orden i Sveits som var lokal filial av AMORC frem til til FUDOSI's oppløsning)  Sar Amertis 2 8  Societe Alchimique de France  Sar Amertis, Francois Jollivet-Castelot 9  Ordre des Samaritains Inconnus  Sar Amertis 10  Ordre Hermetiste Tetramegiste et Mystique(også kalt Ordre Pythagoricien)  Sar Sucus (Protodidaskalos for Belgia), Sar Helios (Protodidaskalos for Frankriket), Sar Elgim, Sar Hieronymus (Hierodidaskalos), Sar Alkmaion (Protodidaskalos for Sveits) 11  Ordre Martiniste et Synarchique  Sar Yesir 12  Fraternite des Polaires  Sar Yesir 13  L'eglise Gnostique Universelle  Tau Targelius (Victor Blanchard) 14  Co-Masonic Order of Memphis-Mizraim  Sar Laya, Sar Fulgur, Sar Elgim 15  Ordre Maconnique Oriental de Memphis-Mizraim Stricte Observance  Sar Iohannes, Sar Ludovicus
ORDRE DU LYS ET DE L'AIGLE' (Orden av Liljen og Ørnen) var invitert, men sendte ingen delegater dette året (1934).

Fotnoter
1 Representant for Lucien Mauchel
2 Representant for Sar Alkmaion

Referanser

Kategori:Rosenkorsordenen
Kategori:Rosenkorsordenen A.M.O.R.C.
Kategori:Martinisme
Kategori:Organisasjoner etablert i 1934
Kategori:Opphør i 1951